Speiderloven

Speiderloven ble utformet av Robert Baden-Powell som stiftet speiderbevegelsen og er grunnlaget for speiderarbeidet. Den blir brukt av speidere over hele verden. Loven finnes også på nynorsk, se nedenfor.

Speiderloven i 1952
Noe omarbeidet fra tidligere utgaver av H. Møller Gasmans oversettelse
 En speider er sanndru. Hans æresord skal alle speidere ubetinget stole på.
 En speider er trofast (lojal) mot alle foresatte. Han utfører hvert oppdrag villig og raskt.
 En speider er hjelpsom, også når det koster ham personlig offer – og han tar aldri imot penger for det. Han gjør hver dag sin «gode tørn».
 En speider er alles venn og enhver annen speiders bror.
 En speider er høflig, vennlig og ridderlig mot alle – fattige og rike, høye og lave. En speider er aldri snobbet. Han tar forholdene som de er. Han prøver å finne ut de beste sidene hos sin kamerat.
 En speider er dyrenes venn.
 En speider er lydig. Også når han får en ordre han ikke liker, utfører han den. Det er disiplin.
 En speider er glad og vinner over alt vanskelig og leit med et lyst sinn. – Med en frisk melodi driver han det onde lune og alt mismot vekk. Han bruker aldri grov munn, rå snakk eller banning.
 En speider er selvhjulpen, så han minst mulig faller andre til byrde. Han er sparsom på en forstandig måte uten å være gjerrig.
 En speider er ren i tanker, ord og gjerninger.

Endringer i speiderloven
I april 2016 ble de to speiderorganisasjonene i Norge, Norges KFUK-KFUM Speidere og Norges speiderforbund, enige om at de skulle ha hver sin speiderlov. Det er første gang i Norge i nyere tid at de to speiderforbundene ikke har hatt samme speiderlov. Dette ble bestemt etter en lang prosess i begge forbund, der speidere fra alle organisasjonsnivåer fikk komme med innspill.

Dagens speiderlover

Norges KFUK-KFUM Speidere 
 1. En speider er åpen for Gud. / Ein speidar er open for Gud
 2. En speider er en god venn. / Ein speidar er ein god ven
 3. En speider kjenner og tar vare på naturen. / Ein speidar kjenner og tek vare på naturen
 4. En speider er til å stole på. / Ein speidar er til å stole på
 5. En speider er nøysom. / Ein speidar er nøysam
 6. En speider arbeider for fred. / Ein speidar arbeider for fred
 7. En speider tar ansvar og viser vei. / Ein speidar tek ansvar og viser veg

Norges speiderforbund 
 1. En speider søker sin tro og respekterer andres.

 2. En speider kjenner ansvar for seg selv og andre.
 3. En speider er hjelpsom og hensynsfull.
 4. En speider er en god venn.
 5. En speider er ærlig og pålitelig.
 6. En speider kjenner naturen og verner om den.
 7. En speider tenker og handler selvstendig og prøver å forstå andre.
 8. En speider gjør sitt beste i motgang og vansker.
 9. En speider er nøysom og prøver å klare seg selv.
 10. En speider arbeider for fred og forståelse mellom mennesker.

Ved opptakelse i et speiderforbund fremsies speiderløftet som blant annet innebærer at en ønsker, og vil prøve, å leve etter speiderloven.

I tillegg til speiderloven har speiderbevegelsen valgspråket «alltid beredt» (fra engelsk: «Be Prepared»), og Speiderbønnen.

Referanser

Eksterne lenker
 Speiderloven i Speiderhistorisk leksikon

Speiderbevegelsen